
PARLAMENTUL ROMÂNIEI
CAMERA DEPUTAŢILOR
COMISIA PENTRU CONSTITUȚIONALITATE
COMISIA JURIDICĂ, DE DISCIPLINĂ ȘI IMUNITĂȚI

	


                                                                                          Bucureşti, 11.03.2026
    PLx 824/2006/2021             
BIROULUI PERMANENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii privind aprobarea Ordonanţei de urgenţă a Guvernului nr.60/2006 pentru modificarea şi completarea Codului de procedură penală, precum şi pentru modificarea altor legi, în procedură de reexaminare ca urmare a Deciziei Curții Constituționale nr.54 din 14 ianuarie 2009, publicată în Monitorul Oficial al României, Partea I, nr.42 din 23 ianuarie 2009, transmisă cu adresa                     nr. PL.x 824/2006/2021 din 8 februarie 2021.
	PREŞEDINTE

Prof.univ.dr. VERGINIA VEDINAŞ

Prof. univ. Liviu – Bogdan  CIUCĂ                                 

                                                                                                         Bucureşti, 11.03.2026
                                                                                                         PLx 824/2006/2021
RAPORT COMUN
asupra Legii privind aprobarea Ordonanţei de urgenţă a Guvernului nr.60/2006 pentru modificarea şi completarea Codului de procedură penală, precum şi pentru modificarea altor legi
În conformitate cu prevederile art.139 din Regulamentul Camerei Deputaţilor, Comisia pentru constituționalitate şi Comisia juridică, de disciplină și imunități au fost sesizate cu Legea privind aprobarea Ordonanţei de urgenţă a Guvernului nr.60/2006 pentru modificarea şi completarea Codului de procedură penală, precum şi pentru modificarea altor legi, aflată în procedură de reexaminare, ca urmare a Deciziei Curții Constituționale nr.54 din 14 ianuarie 2009, publicată în Monitorul Oficial al României, Partea I, nr.42 din 23 ianuarie 2009, transmisă cu adresa PLx 824/2006/2021.
La data de 23 octombrie 2007 Proiectul de Lege de aprobare a Ordonanței de urgență nr. 60/2006 a fost adoptat de Camera Deputaților, în calitate de Cameră Decizională. Ca urmare a unei cereri de reexaminare formulată de către Președintele României la data de 8 octombrie 2008, Camera Deputaților a adoptat raportul Comisiei juridice, de disciplină și imunități prin care se propunea adoptarea Legii de aprobare a ordonanței cu amendamente admise.

Această Lege, adoptată de Parlamentul României, în condițiile art. 77 alin. (2), cu respectarea prevederilor art. 76 alin. (1) din Constituția României, republicată, a fost transmisă spre promulgare Președintelui României la data de 15 octombrie  2008.

Un număr de 55 de deputaţi a trimis în data de 20 octombrie 2008 o sesizare de neconstituționalitate referitoare la prevederile Legii.
Curtea Constituțională a pronunațat Decizia nr. 54 din 14 ianuarie 2009, publicată în Monitorul Oficial al României, Partea I, nr.42 din 23 ianuarie 2009, prin care admite obiecția de neconstituționalitate formulată și constată că prevederile articolului unic pct. 1-23 din Lege sunt neconstituționale.
Senatul în calitate de primă Cameră sesizată a adoptat Legea aflată în procedură de reexaminare în şedinţa din 9 martie 2009.
Potrivit prevederilor art. 75 din Constituția României, republicată și ale art.92    alin (9) pct.2 din Regulamentul Camerei Deputaților, republicat, Camera Deputaților este Cameră Decizională.
 În data de 16 martie 2009 Biroul permanent al Camerei Deputaților a decis trimiterea pentru raport a acestei Legi la Comisia juridică, de disciplină și imunități.
În data de 8 februarie 2021, Biroul permanent al Camerei Deputaților, desesizând Comisia juridică, de disciplină și imunități, a hotărât să sesizeze Comisia pentru constituționalitate a Camerei Deputaților în vederea pronunțării pe fond asupra acestei Legi, în procedura reexaminării. În ședința din 3 martie 2021 Biroul permanent a decis să sesizeze pentru raport comun Comisia juridică, de diciplină și imunități și Comisia pentru constituționalitate.
Comisia juridică, de disciplină și imunități a dezbătut reexaminarea Legii privind aprobarea Ordonanței de urgență a Guvernului nr. 60/2006 pentru modificarea și completarea Codului de procedură penală, precum și pentru modificarea altor legi, ca urmare a Deciziei Curții Constituționale nr. 54 din 14 ianuarie 2009, publicată în Monitorul Oficial al României, Partea I, nr. 42 din 23 ianuarie 2009 în ședința din data de 21 octombrie 2025.

Cu ocazia dezbaterilor au fost analizate Decizia Curții Constituționale nr. 54 din 14 ianuarie 2009, publicată în Monitorul Oficial al României, Partea I, nr. 42 din 23 ianuarie 2009 și Legea de aprobare a Ordonanței de urgență a Guvernului nr. 60/2006 pentru modificarea și completarea Codului de procedură penală, precum și pentru modificarea altor legi,  adoptată de Senat fără amendamente.

În cursul dezbaterilor s-au constatat, de asemenea, faptul că Ordonanța de urgență a Guvernului nr. 60/2006 este o ordonanță modificatoare a altor acte normative.

Astfel, prin dispozițiile sale modifica următoarele acte normative:

- Legea nr. 29/1968 – Codul de procedură penală, lege care a fost abrogată prin Legea 255/2013 pentru punerea în aplicare a Legii nr. 135/2010 privind Codul de procedură penală şi pentru modificarea şi completarea unor acte normative care cuprind dispoziţii procesual penale;

- Legea nr. 15/1968 – Codul penal, Lege care a fost abrogată prin Legea nr.187/2012 pentru punerea în aplicare a Legii nr. 286/2009 privind Codul penal;

- Legea nr. 304/2004 privind organizarea judiciară, Lege care a fost abrogată prin Legea 304/2022 privind statutul judecătorilor si procurorilor;

- Ordonanța de urgență a Guvernului nr. 43/2002 privind Direcția Națională Anticorupție, aprobată prin Legea nr. 503/2002;

- Legea nr. 508/2004 privind înființarea, organizarea și funcționarea în cadrul Ministerului Public a Direcției de Investigare a Infracțiunilor de Criminalitate Organizată și Terorism, lege abrogată prin Ordonanța de urgență a Guvernului nr.78/2016. 

La lucrările Comisiei au fost prezenți deputați conform listei de prezență.

În urma reexaminării Legii și a opiniilor exprimate, membrii Comisiei juridice au hotărât, cu majoritate de voturi, transmiterea către Comisia pentru constituționalitate a unui raport preliminar de adoptare a Legii privind aprobarea Ordonanței de urgență a Guvernului nr. 60/2006 pentru modificarea și completarea Codului de procedură penală, precum și pentru modificarea altor legi, în forma adoptată de Senat, ca urmare a Deciziei Curții Constituționale nr. 54 din 14 ianuarie 2009, publicată în Monitorul Oficial al României, Partea I, nr. 42 din 23 ianuarie 2009.
Membrii Comisiei pentru constituționalitate au examinat Legea și documentele anexate, în ședința din data de 11 martie 2026. 

La lucrările Comisiei au fost prezenţi deputații conform listei de prezență.

Membrii comisiei au hotărât cu unanimitate de voturi, adoptarea Legii privind aprobarea Ordonanţei de urgenţă a Guvernului nr.60/2006 pentru modificarea şi completarea Codului de procedură penală, precum şi pentru modificarea altor legi, în forma adoptată de Senat. 
Membrii celor două comisii propun plenului Camerei Deputaților adoptarea Legii privind aprobarea Ordonanţei de urgenţă a Guvernului nr.60/2006 pentru modificarea şi completarea Codului de procedură penală, precum şi pentru modificarea altor legi, în forma adoptată de Senat. 
În raport cu obiectul și conținutul său, actul normativ face parte din categoria legilor organice.

